Document ID: 32006R1242

KOMISIJAS REGULA (EK) Nr. 1242/2006
(2006. gada 17. augusts),
ar ko groza Regulu (EK) Nr. 1555/96 ar noteikumiem papildu ievedmuitas nodokļu piemērošanai augļiem un dārzeņiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1), un jo īpaši tās 33. panta 1. punktu,
tā kā:
(1)
Padomes 1996. gada 28. oktobra Regulā (EK) Nr. 2200/96 par augļu un dārzeņu tirgus kopējo organizāciju, un jo īpaši tās 33. panta 1. punktā skaidri formulēti nosacījumi, kas jāizpilda, lai Komisija uzliktu papildu ievedmuitas nodokļus. Skaidrības un juridiskas noteiktības dēļ šāds formulējums būtu jālieto arī Komisijas 1996. gada 30. jūlija Regulas (EK) Nr. 1555/96 par noteikumiem papildu ievedmuitas nodokļu piemērošanai augļiem un dārzeņiem (2) 3. panta 1. punktā.
(2)
Regulā (EK) Nr. 1555/96 paredzēta tās pielikumā uzskaitīto produktu importa uzraudzība. Šo uzraudzību veic atbilstīgi kārtībai, kas paredzēta 308.d pantā Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (3).
(3)
Lai piemērotu 5. panta 4. punktu Līgumā par lauksaimniecību (4), kas noslēgts daudzpusējo tirdzniecības sarunu Urugvajas kārtas ietvaros, un pamatojoties uz pēdējiem pieejamajiem datiem par 2003., 2004. un 2005. gadu, ir jāgroza apjoms, kas iedarbina papildu nodokļu mehānismu āboliem.
(4)
Tādēļ Regula (EK) Nr. 1555/96 ir attiecīgi jāgroza.
(5)
Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1555/96 3. panta 1. punktu aizstāj ar šādu:
“1. Ja konstatē, ka vienam no pielikumā minētajiem produktiem un vienā no minētajiem laika posmiem daudzums, kas laists brīvā apgrozībā, pārsniedz attiecīgo apjomu, kas iedarbina papildu nodokļu mehānismu, Komisija uzliek papildu nodokļus, ja vien ievedumi nevar izraisīt Kopienas tirgus traucējumus vai arī ietekme nav samērīga ar plānoto mērķi”.
2. pants
Regulas (EK) Nr. 1555/96 pielikumu aizstāj ar šīs regulas pielikuma tekstu.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2006. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 17. augustā

Labels: 3
17
15